stanford-oval/wikipedia huggingface dataset:
קרייג תומאס

ערך זה עוסק בפוליטיקאי. אם התכוונתם לתסריטאי, מפיק, שחקן וזמר, ראו .
קרייג ליילי תומאס (באנגלית: Craig Lyle Thomas‏; 17 בפברואר 1933 — 4 ביוני 2007) היה פוליטיקאי אמריקאי שכיהן כחבר הסנאט של ארצות הברית מטעם מדינת ויומינג בשנים 1995–2007, מטעם המפלגה הרפובליקנית. בסנאט נחשב תומאס מומחה לחקלאות ופיתוח כפרי. הוא אייש תפקידי מפתח במספר סוכנויות ממשלתיות, כולל תקופת כהונה ארוכה כסגן נשיא לשכת פדרציית החקלאות האמריקאית בוויומינג (1974-1965). ב-1984 הוא נבחר לבית הנבחרים של ויומינג, שם כיהן עד 1989.
ב-1989 התפטר דיק צ'ייני, נציגהּ היחיד של ויומינג בית הנבחרים של ארצות הברית, כדי להיכנס לתפקידו כמזכיר ההגנה. תומאס זכה במועמדות הרפובליקנית לייצוג ויומינג בבית הנבחרים וזכה בבחירות המיוחדות שנערכו באפריל 1989. הוא נבחר מחדש ב-1990 וב-1992, וב-1994 התמודד לסנאט וזכה בקלות בבחירות. הוא נבחר מחדש ב-2000 וב-2006, לאחר שהביס את המועמדים הדמוקרטיים בשתי מערכות הבחירות עם 70% מקולות הבוחרים.
ביוגרפיה

תומאס נולד וגדל בעיר קודי שבצפון-מערב ויומינג, בערך 50 קילומטרים מזרחית לפארק הלאומי ילוסטון. הוריו היו מורים בבתי הספר הציבוריים שהפעילו חוות נופש על שפת נהר הילוסטון במהלך הקיץ. עיסוק המשפחה בתיירות ובמלונאות הביא מאוחר יותר את תומאס לרכוש בית מלון קטן בעיירה טורינגטון. תומאס בוגר אוניברסיטת ויומינג בלאראמי עם תואר בגידול בעלי חיים. לאחר מכן הוא שירת כקצין בחיל הנחתים של ארצות הברית בשנים 1955–1959 והשתחרר בדרגת קפטן. הוא קיבל תואר במשפטים מאוניברסיטת לה-סאל שפעלה בשיקגו, אך לא מנה אותו באלמה מאטר בביוגרפיות הרשמיות שלו מאוחרות יותר.
בנוסף לעבודתו עם לשכת פדרציית החקלאות, הוא היה המנהל הכללי של מנהל החשמול הכפרי בוויומינג. לאחר חמש שנות כהונה בבית הנבחרים של ויומינג, זכה תומאס בבחירות מיוחדות להחלפת דיק צ'ייני כנציגה היחיד של מדינת ויומינג בבית הנבחרים של ארצות הברית. הוא נבחר מחדש למושב זה ב-1990 וב-1992. ב-1994 התמודד לראשונה אל הסנאט של ארצות הברית, ובבחירות גבר על המושל הדמוקרטי המכהן מייק סאליבן בפער של 20%. הוא נבחר לכהונה שנייה ב-2000 עם רוב בן 74%, אחד הניצחונות עם הרוב הגדול ביותר בהיסטוריה של מדינת ויומינג. בבחירות 2006 נבחר בפעם השלישית והאחרונה לסנאט. במהלך כהונתו בסנאט, ישב תומאס בשולחן הממתקים.
כיו"ר ועדת המשנה לענייני הפארקים הלאומיים של ארצות הברית, ניסח תומאס חקיקה למתן מימון ורפורמות ניהוליות להגנת הפארקים הלאומיים של אמריקה במאה ה-21. זמן קצר טרם יום הבחירות לסנאט בנובמבר 2006 הובהל תומאס לבית החולים ואושפז תחילה בעקבות דלקת ריאות. יומיים לאחר הבחירות ב-2006 הוכרזה כי לוקמיה אובחנה אצל תומאס. הוא עבר באורח מידי טיפול כימותרפיה ולאחר מכן חזר לעבוד בחודש דצמבר, חודש מוקדם מהצפוי. בראשית 2007 אמר תומאס שהוא מרגיש טוב יותר מזה זמן רב, אם כי שב לסיבוב השני של טיפולי כימותרפיה כעבור חודש. ב-4 ביוני הכריעה אותו מחלת הלוקמיה והוא מת במרכז הרפואי הצבאי הלאומי וולטר ריד.
הערות שוליים

↑  סוזן קלר, Senator Craig Thomas of Wyoming Dies at 74, באתר הניו יורק טיימס, 5 ביוני 2007 (באנגלית)
| --- | --- |
בקרת זהויות :  LCCN: no2008010910  SNAC: w6c268w5  US Congress: T000162  VIAF: 76114425   WorldCat (עם VIAF): 76114425
קותימאן

| --- | --- |

קותימאן, 2023
 לידה:  21 באפריל 1982 (בן 42) ירושלים, ישראל 
 מוקד פעילות:  ישראל 
 תקופת הפעילות:  מ-2006 
 סוגה:  רב-נגן, מוזיקה אלקטרונית, מוזיקת אמביינט 
 שיתופי פעולה בולטים:  רונן סאבו, אלרן דקל, קרולינה
 פרופיל ב-IMDb
 
אופיר קוּתיאל (נולד ב-21 באפריל 1982), הידוע גם בשם הבמה קותי וקותימאן, הוא רב-נגן (מולטי-אינסטרומנטליסט), מוזיקאי ומפיק ישראלי, שיוצר מוזיקה המשלבת בין סגנונות הרגאיי, פאנק, אפרוביט למוזיקה אלקטרונית פסיכדלית.
ביוגרפיה

קותיאל נולד בירושלים וגדל בזכרון יעקב. אביו, חיים קותיאל, הוא קלימטולוג, פרופסור אמריטוס לגאוגרפיה באוניברסיטת חיפה, ואימו, פועה בר, היא אקולוגית, פרופסור באוניברסיטת בן-גוריון בנגב. הוא החל לנגן בפסנתר בגיל 6, ובתופים וגיטרה בגיל 14.
קריירה מוזיקלית > תחילת הדרך

קותימאן עזב את לימודיו בתיכון לטובת המוזיקה. הוא למד בבית ספר רימון והיה חבר בלהקת "אניקוקו", שניגנה מוזיקה אפריקנית ורגאיי. שם הוא פגש את רונן סאבו, וביחד תחת השם "סאבו וקותי" הם כתבו והפיקו כמה להיטי קיץ כמו "אל תשחק איתי" של נועה פארן (ב-2005) ו-"Do You Remember" – בו הם הקליטו את האמן הג'מייקאני, Jah Rightful, שר את הלהיט של זוהר ארגוב "נכון להיום" במילים בתרגום לאנגלית ששלושתם כתבו (ב-2007).
סאבו חשף אותו למוזיקת פאנק ואפרוביט, והכיר בינו לבין המפיק המוזיקלי חיים לרוז, ממנו הוא למד את רזי ההפקה המוזיקלית.
בהמלצת לרוז נסעו השניים ב-2003 לג'מאיקה, שם שהו כתשעה חודשים, השתלבו בתעשיית המוזיקה המקומית ועבדו גם עם שניים מבניו של בוב מרלי. עם חזרתם שקע קותי בתקופה של הסתגרות שנמשכה כמה חודשים. בתקופה זו האזין רבות למוזיקאים כמו ג'יימס בראון, אבי מוזיקת הפאנק, קינג קרימזון והמוזיקאי (והפעיל הפוליטי) הניגרי פלה קוטי, מייסד ז'אנר האפרוביט.
בעקבות כך החל להקליט סקיצות שהיוו את הבסיס לאלבום "Kutiman". אחרי הקלטת הסקיצות צירף אליו אמנים כמו קרולינה מהבנות נחמה, אלרן דקל מפאנקנשטיין ושלומי אלון מהדג נחש, ששרו וניגנו בכלי נשיפה בשירים שונים. בתום ההקלטות הוא פתח עמוד אמן במייספייס. מנהל הלייבל הגרמני, "Melting Pot Music", ששמע את הקטעים יצר עם קותי קשר, וצירף את הקטע "No Groove Where I Come From" לאלבום אוסף של הלייבל, והחתים את קותי בלייבל, במסגרתו יצא בסוף 2007 אלבומו הראשון, "Kutiman". הסינגל הבולט מהאלבום היה "Music Is Ruling My World" בהשתתפות קרולינה.
קריירה מוזיקלית > Thru You

ב-2009 הוציא קותימאן את "Thru YOU", פרויקט מקוון המשלב מוזיקה ווידאו, במסגרתו דגם קטעים מעשרות סרטונים מוזיקליים חובבנים ביוטיוב והפך אותם לשבעה סרטונים מוזיקליים חדשים שהעלה לאתר יוטיוב, וששולבו באתר הפרויקט יחד עם קישורים לסרטונים המקוריים מהם הקטעים נדגמו. חלק משבעת הסרטונים בנויים סביב שיר אחד ששאר הקטעים הדגומים שימשו ליצור לו ליווי, ושאר הקטעים הדגומים הפכו כולם ליצירה חדשה לגמרי.
הפרויקט - עליו עבד קותימאן כחודשיים - הופץ בצורה ויראלית באינטרנט, והגיע ללמעלה ממיליון צפיות תוך פחות משבוע. בסוף השנה בחר הטיים מגזין בפרויקט כאחד מ-"50 ההמצאות של השנה".
הפרויקט משך תשומת לב רבה לא רק בשל התוכן המוזיקלי, אלא בשל פריצת הדרך בתחום של שימוש בעקרונות תוכן חופשי ביצירה והפצה של אומנות, ולורנס לסיג כתב עליו: "צפו בו, ותבינו את כל מה שניסיתי להסביר בספרי, ואף יותר".
קריירה מוזיקלית > Thru You Too

ב-12 בספטמבר 2014 יצא הקליפ "Give It Up", הראשון בפרויקט ההמשך "Thru You Too", שהגיע ליותר ממיליון צפיות תוך ימים ספורים. ב-23 בספטמבר יצא הקליפ השני, "No One In This World", ולאחר כשבוע פורסמו שאר הקליפים מהפרויקט בעמוד היוטיוב של קותימאן ובאתר ייעודי.
הפרויקט זכה לכיסוי נרחב בתקשורת הבינלאומית, במגזינים בולטים כמו סלייט, טיים מגזין, בילבורד והניו יורק טיימס.
ב-2015 יצאה לאלבום גרסת רמיקס מקוונת בהשתתפות מפיקים בינלאומיים מפורסמים, כאשר כל אחד מהם מייצג מדינה וסגנון מוזיקה ייחודיים.
קריירה מוזיקלית > Thru The City

ביוני 2011 זכה קותימאן בתואר "אמן העונה" עבור הקליפ "Thru Jerusalem". בהפקה זו - בשונה מהקודמות - קותימאן פנה וצילם בעצמו אמנים מקומיים מנגנים כראות עיניהם, ועיבד את הצילומים ליצירה משולבת. בהמשך ערך הפקות דומות עבור ערים נוספות (תל אביב, קרקוב, טוקיו, איסטנבול ועוד), בהן שילב קטעי נגינה של אמנים מקומיים לקליפי נושא עבור כל עיר.
קריירה מוזיקלית > Inner Galactic Lovers

ב-2015 יצא השיר "Inner Galactic Lovers", שקותימאן כתב והלחין, תוך שיתוף פעולה עם Fiverr וקבוצה של 24 מוזיקאים ממדינות שונות. הקליפ של השיר מורכב מקטעי וידאו בהם שר או מנגן כל אחד ממוזיקאים.
קריירה מוזיקלית > 6AM

ב-2016 הוציא קותימאן את האלבום, "6AM". באלבום זה משתף קותימאן פעולה עם חלק מהנגנים והזמרים שעובדים איתו גם בהרכב האורקסטרה שלו, בהם אדם שפלן, ששר בשניים מהשירים באלבום, "Dangerous" ו-"Shine Again". בין שמונת הקטעים באלבום גם שלושה קטעים אינסטרומנטליים: קטע הפתיחה, "Jaffa Beach", הקטע הרביעי, "Zeelim", והקטע הסוגר את האלבום, "6AM".
קריירה מוזיקלית > Wachaga

ב-2020 הוציא קותימאן את אלבום האולפן החמישי שלו, "Wachaga".
את האלבום, הכולל 9 רצועות מוזיקליות, ערך והפיק קותימאן מקטעים ווקאליים, צלילים ומנגינות שאסף והקליט במהלך מסע שעשה לטנזניה שבאפריקה (בהזמנת ספארי קומפני) בשנת 2014. באלבום, עליו הוא עבד במהלך חמש שנים באולפנו הפרטי שבקיבוץ צאלים, שילב קותימאן קטעים אותנטיים שהקליט מבני השבטים המקומיים עם סינת׳ים פסיכדליים, כלי נשיפה ותופים.
קריירה מוזיקלית > Open

ב-2022 הוציא קותימאן את אלבום האולפן השישי שלו, "Open". באלבום ממשיך קותימאן את שיתוף הפעולה הצמוד שלו עם אלרן דקל, סולנה של ההרכב פאנקנשטיין (דקל משתתף בחמישה שירים באלבום) ועם שלושה נגני כלי נשיפה: שלומי אלון בסקסופון, ספי ציזלינג בחצוצרה ויאיר סלוצקי בטרומבון.
באלבום זה משלב קותימאן בין סגנונות הפאנק והפסיכדליה עם מוזיקת נשמה והאר אנ בי, ועד למוזיקת עולם מאפריקה ומהמזרח התיכון.
קריירה מוזיקלית > שיתופי פעולה ופעילות מוזיקלית נוספת

ב-2011 הוציא קותימאן יחד עם סאבו את "Better Days". זהו אלבומם הראשון של השניים, אשר מתמקד במוזיקת רגאיי. האלבום הוא פרי תשעה חודשים שסאבו וקותי העבירו בג'מייקה, שהייה אשר השפיעה על תהליך יצירת והפקת האלבום.
ב-2012 הפיק בשיתוף עם אורי כנרות את "זוהר", אלבום הסולו השני של קרולינה.
ב-2014 השתתף באלבום האולפן השני של אלן מון, "Children of the Call".
ב-2015 השתתף בסרט התעודה "פרינסס שואו" (באנגלית: "Presenting Princess Shaw"), המתאר את הדרך להצלחה של זמרת חובבת מניו אורלינס, סמנתה מונטגומרי, ואת המפגש המוזיקלי בינה לבין קותימאן, שנתקל ביוטיוב באחד משיריה המקוריים והכין לו גרסת רמיקס. ב-2016 הסרט זכה בפרס אופיר לסרט התעודה הטוב ביותר ובפרס פורום היוצרים הדוקומנטריים.
החל מספטמבר 2016 (עד פברואר 2017) הוצגה במוזיאון תל אביב היצירה "offgrid offline". היצירה מורכבת מ-38 דקות ו-6 שניות של מקטעי וידאו היוצרים אלבום של ג'אז פסיכדלי. במוזיאון היצירה מפורקת לערוצים המרכיבים אותה והצופה מוזמן להתנהל בחלל לפי בחירתו, להתקרב לכלים מסוימים ולהתרחק מאחרים. offgrid היא היצירה האחרונה בסדרה Thru You.
באירוויזיון 2019, שודרו, בשני חצאי-הגמר והגמר, שני סרטונים, שערך קותימאן, המורכבים מקולאז' סיכום 60 שנות אירוויזיון ובהם קטעים משירים אשר זכו בתחרות.
ב-29 במאי 2024 הוציא את הסינגל "נהרות ומפלים" יחד עם תומר יוסף, כחלק ממיני-אלבום משותף המתוכנן לצאת במלך שנת 2024. הפרויקט מתואר כשילוב של אינדי פופ עתידני, היפ הופ ומוזיקת נשמה פסיכדלית. שיתוף הפעולה בין השניים החל בתקופת הקורונה בקיבוץ צאלים.
פרסים והוקרה

2010 - זכה יחד עם סאבו בפרס אקו"ם על שם מרדכי זעירא למעבדי השנה על הפקת האלבום "מה אעשה עכשיו?" של קרולינה.
2013 - זכה בפרס אקו"ם על שם אהרון גפן לתמיכה בהפקת אלבום.
דיסקוגרפיה > אלבומי אולפן

Kutiman ‏(2007)
6AM ‏(2016)
Wachaga ‏(2020)
Open ‏(2022)
דיסקוגרפיה > אלבומי אולפן > מיני-אלבומים

Space Cassava ‏(2015)
Don't Hold Onto the Clouds ‏(2018)
Antarctica ‏(2019)
Wachaga In Dub ‏(2020)
Surface Currents ‏(2021)
הערות שוליים

↑   אל תשחק איתי - נועה פארן, קליפ  באתר יוטיוב
↑  איתי שטרן, "סינגולר", באתר nrg‏, 24 ביולי 2007
↑  להמן, א' ורפאלי א'., 24/7 ישראלים מעוררי השראה, תל אביב: מטר, 2018, עמ' 172-181
↑  דף אמן, באתר myspace.com
↑   Kutiman ft. Karolina - Music Is Ruling My World, קליפ  באתר יוטיוב
↑  The Future Begins Thru You – כתבה על הפרויקט ThruYOU באתר "האפינגטון פוסט"
↑  YouTube Funk באתר ה"טיים מגזין"
↑  REMIX: buy the remix בבלוג של לורנס לסיג
↑   Kutiman - Give It Up, קליפ  באתר יוטיוב
↑  http://thru-you-too.com/ אתר הפרויקט Thru You Too
↑   Kutiman - No One In This World, קליפ  באתר יוטיוב
↑  http://www.slate.com/blogs/browbeat/2014/09/13/kutiman_releases_give_it_up_the_master_youtube_sampler_returns_with_thru.html
↑  http://time.com/3386668/give-it-up-song-youtube-musicians-clips
↑  http://www.billboard.com/articles/news/6251686/kutiman-returns-thruyou-too-mashups
↑  http://artsbeat.blogs.nytimes.com/2014/09/12/kutiman-returns-with-more-youtube-sampling-madness/
↑  http://thruyouremix.com אתר הפרויקט thru you too remixes
↑  https://www.mixthecity.com אתר הפרויקט
↑   Kutiman - Inner Galactic Lovers (Kutiman mixes Fiverr), קליפ  באתר יוטיוב
↑  ניצן אגסי, ביקורת אלבום: Kutiman - 6AM, באתר המאזין, 12 בספטמבר 2016
↑  יוסי חרסונסקי, קותימאן באפריקה: Wachaga גשר בין אנתרופולגיה ומוזיקה, באתר יוסמיוזיק, 22 ביולי 2020
↑  יובל אראל‏, המוזיקאי קותימאן משיק אלבום חדש - Open, יש למה להאזין, בבלוג של יובל אראל, מגזין מוזיקה ותרבות, 15 באוקטובר 2022
↑  לרקוד בכיסא, ידיים באוויר - עומר אסייס על Open, האלבום החדש של קותימאן, באתר קולומבוס - מגזין לאוהבי מוזיקה, 6 בנובמבר 2022
↑  אלקנה שור | 31/5/2011 22:20, שחור חלש: על האלבום של סאבו וקותי, באתר nrg‏, 31 במאי 2011
↑  אמיר בוגן, הכי טוב לבד: עידו הר על "פרינסס שואו", באתר ynet, 4 במאי 2016
↑  אמיר בוגן, סרט התעודה הטוב של השנה: "פרינסס שואו", באתר ynet, 9 בנובמבר 2016
↑  קותימאן: offgrid offline, באתר מוזיאון תל אביב לאמנות, ‏ספטמבר 2016
↑   Eurovision History - First Semi-Final - Eurovision 2019, קליפ  באתר יוטיוב
↑   Eurovision History - Second Semi-Final - Eurovision 2019, קליפ  באתר יוטיוב
↑  תומר יוסף & קותימאן / נהרות ומפלים | הליקון ארומה מיוזיק גרופ, באתר heliconaroma.co.il, ‏2024-05-30
↑  ליה פן, הוכרזו זוכי פרס אקו"ם למוזיקה פופולרית, באתר הארץ, 25 בינואר 2011
| --- | --- |
בקרת זהויות :  NLI: 987007299537205171  GND: 118643144X  LCCN: no2019005904  MusicBrainz: 48e18c9b-371f-42e6-878d-633e25fa01fd  VIAF: 299527245   WorldCat (עם VIAF): 299527245
רוסיה האירופית

רוסיה האירופית (ברוסית: Европейская Россия, европейская часть России) הוא חלקה האירופי של רוסיה, ממערב להרי אורל.
רוסיה האירופית הוא חלקה המאוכלס ביותר של רוסיה, זאת על אף היותו רק 23% מכלל שטחה. רוסיה האירופית מכסה את הרוב המכריע של מזרח אירופה, ומשתרעת על פני כ-40% משטחה הכולל של אירופה, עם למעלה מ-15% מכלל אוכלוסייתה, מה שהופך את רוסיה למדינה הגדולה והמאוכלסת ביותר באירופה.
ראובן כהן-רז

| --- | --- |
אין תמונה חופשית
 לידה:  28 באפריל 1921 
 פטירה:  25 באפריל 2014 (בגיל 92) 
 מקום קבורה:  הר המנוחות 
 בן או בת זוג:  ציפורת כהן רז 
 
ראובן כהן-רז (28 באפריל 1921 - 25 באפריל 2014) היה פסיכולוג תאורטי.
קורות חייו

כהן-רז חקר נושאים רבים הקשורים הן לנוירולוגיה והן לפסיכולוגיה ולחינוך. נחשב למומחה בחינוך מיוחד , כתב ספרים עבור תלמידי הוראה, עבור פסיכולוגים ונירולוגים (האחרון שבהם יצא ב-1986) ומעט עבור הציבור הרחב (הקישור אינו פעיל).
כהן-רז היה ראש בית הספר לחינוך של האוניברסיטה העברית בירושלים ועמד בראש ועדת כהן-רז לשינוי פני החינוך המיוחד בישראל בשנת 1976 . ועדה זו המליצה לשלוח כל תלמיד עם צרכים מיוחדים אל המסגרת החינוכית שהמומחים סבורים שהיא המתאימה לו ביותר ולא בהכרח אל המסגרת המרכזת תלמידים עם לקויות דומות לשלו.
היה נשוי לציירת והפסיכולוגית צפורת כהן-רז עד למותה בספטמבר 2010. התגורר ליד ירושלים.
נפטר ב-25 באפריל 2014.
נושאי מחקרו

כהן-רז (החתום על מחקריו כ-R. Kohen-Raz) מרבה לחקור את הקשר שבין פגמים בעיצבוב המערכת הלימבית הכוללת את אברי שיווי המשקל (המערכת הווסטיבולרית) שבאוזניים התיכונות לבין ההתנהגות. למרות זאת ניתן למצוא בין מחקריו גם נושאים כגון הקשר בין מניעת שינה לתאונות דרכים PubMed, PubMed (באנגלית) ולתפקוד רופאי חדרי המיון PubMed, PubMed (באנגלית) ולתפקוד כללי PubMed, PubMed (באנגלית). על נזקי מחלות שונות למוח PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית). על מיון ליחידות צבא PubMed, PubMed (באנגלית), PubMed, PubMed (באנגלית). ליקויי למידה PubMed, PubMed (באנגלית), PubMed, PubMed (באנגלית), PubMed, PubMed (באנגלית). נוער עבריין PubMed, PubMed (באנגלית), PubMed, PubMed (באנגלית). ועל התפתחות באופן כללי , PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית).
ניסיון פענוח חידת הדיסלקסיה

המנגנונים הפתולוגיים השונים המחוללים הפרעות רבות שסיבתן היא רפואית-נוירולוגית אינם מובנים. לגבי רבות מהפרעות אלה מצטברים נתונים המראים אנומליה במבנה ותפקוד של חלקי מוח אחדים אולם לא ניתן לדעת מי מאנומליות אלה מחוללת את ההפרעה ואילו מהן נגרמות כתוצאה מההפרעה. כיום, בשנת 2007, ידוע, לדוגמה, לפחות על חמישה הבדלים שונים בין חלקי מוח של אנשים עם הפרעת קשב, ריכוז והיפראקטיביות לבין אלה של אנשים חסרי לקויות אך לרוב החוקרים אין דעה בדבר המנגנון הפתולוגי המחולל הפרעות אלה. גם המנגנון המחולל את הדיסלקסיה אינו מובן, נכון לשנת 2007.
בסוף שנות השבעים ובתחילת שנות השמונים עסקו רבים ממחקריו של כהן רז בקשר בין הפרעות שונות היוצרות ליקויי למידה ובין אברי שיווי המשקל שבאוזן התיכונה ולצרבלום שמקבל קלט רב מאיברים אלה (ראה הסעיף על מחקריו של כהן רז). חלק ממחקרים אלה קוראים להפרעות בשמן וחלק אינם מזכירים את המילים "ליקויי למידה" אף על פי שהם עוסקים בבירור בלקויות כאלה. דוגמה למחקר כזה היא Relations of basic arithmetic and motor skills in deaf elementary school children PubMed, PubMed (באנגלית) שגילה קשר מובהק בין פגמים בשיווי המשקל לבין יכולות חישוב ולמידת מתמטיקה אצל חירשים ואצל שומעים אך לא מזכיר כלל את המושגים דיסקלקוליה וליקויי למידה.
בשנת 1986 הוציא כהן-רז ספר עבור רופאים נוירולוגים שנקרא Learning Disabilities and Postural Control‏ (הקישור אינו פעיל) ובו הוא סקר את התחום מנקודות שונות והעלה השערות שונות לסיבת התופעות דיסלקסיה, דיסגרפיה, דיסקלקוליה ו-הפרעת קשב, ריכוז והיפראקטיביות לפי העדויות שהצטברו עד אז. בניגוד לעמדתו הבלתי נחרצת של ספר זה, טען חוקר הפסיכולוגיה והנוירולוגיה הטיפולי הרולד נ' לוינסון (Levinson, H.N) כי מחקריו של כהן רז מורים כי המקור לארבע הפרעות אלה חייב להיות פגם בצרבלום שנגרם מקלט לקויי מאברי שיווי המשקל. לוינסון פרסם דברים אלה בשנת 1980 בספר A Solution to the Riddle of Dyslexia, שנכתב עבור נוירולוגים ולאחר מכן בספרים נוספים שנכתבו לציבור הרחב כגון Smart but Filling Dumb . לוינסון חיזק את דבריו גם במחקרי תצפית (להבדיל ממחקרים ניסויים) שערך במטופלים דיסלקטיים שלו שקיבלו תרופות בעלות השפעה על אברי האוזן הפנימית כגון טראוומין וסינופד PubMed, PubMed (באנגלית), PubMed, PubMed (באנגלית), PubMed, PubMed (באנגלית), PubMed, PubMed (באנגלית). אולם לוינסון מעולם לא גיבה את דבריו במחקר ניסויי ולא שכנע את הקהילה הרפואית.
לאחרונה נחקר הנושא באופן תצפיתי גם בידי חוקרים אחרים D. S. Kasselimis, M. Margarity, F. Vlachos, Cerebellar function, dyslexia and articulation speed, Child Neuropsychology: A Journal on Normal and Abnormal Development in Childhood and Adolescence 14, 2008-07, עמ' 303–313 doi: 10.1080/09297040701550138, Agnieszka A. Reid, Marcin Szczerbinski, Ewa Iskierka-Kasperek, Peter Hansen, Cognitive profiles of adult developmental dyslexics: theoretical implications, Dyslexia (Chichester, England) 13, 2007-02, עמ' 1–24 doi: 10.1002/dys.321. יתרה מזאת, בשנת 2004, כתב הנוירולוג חביב ספר המסכם את כלל הממצאים המחקריים בתחום הנוירופתולוגיה של הדיסלקסיה ובדיון בממצאים הוא מציע תאוריה דומה מאוד לזו של לוינסון .
הערות שוליים

↑  אתר "Billiongraves"
| --- | --- |
בקרת זהויות :  NLI: 987007279079105171  LCCN: n50068898  NTA: 18145100X  SUDOC: 074725084  VIAF: 33245030   WorldCat (עם VIAF): 33245030
רול-אפס

| --- | --- |
 ערך תזונתי ל-100 גרם
 מים:  10.2 ג'
 קלוריות:  373 קק"ל
 חלבונים:  0.1 ג'
 פחמימות:  85.2 ג'
 שומן:  3.5 ג'
 מקור: FoodData Central - USDA
רול-אפ ירוק
רול-אפס (באנגלית: Fruit Roll-Ups) הוא מותג ממתקים בטעם פירות מפקטין שהופיע לראשונה בחנויות מכולת ברחבי ארצות הברית בשנת 1983. הממתק שטוח, פרוש על יריעת צלופן כדי למנוע ממנו להידבק לעצמו ומגולגל.
את הממתק מייצרת ג'נרל מילס (אנ'). מוצרים דומים שיווקו ג'נרל מילס וחברות אחרות, בעיקר תחת המותג קלוגס, בשם Fruit Winders.
היסטוריה

לפני ייצור הרול-אפס היה נפוץ בשוק ממתק בשם Joray Fruit Rolls, שהוא ממתק עגול שעשוי מפירות יבשים. לעומת ה-Joray Fruit Rolls, המרקם של הרול-אפס מזכיר יותר גומי, ואף שצורת הממתק הייתה עגולה במקור, היום צורתו היא מקבילית שטוחה. בשנת 1975 החלה חברת ג'נרל מילס במחקר המקדים ליצירת הממתק.
המותג רול-אפס פורסם בטלוויזיה בארצות הברית בשנות השמונים המוקדמות.
השיווק התבסס על כך שהורים יוכלו להאכיל את ילדיהם במזונות מעובדים "מהנים" המבוססים על פירות אמיתיים. עם זאת, מחקרים על אימהות אמריקאיות הראו שהן מופתעות עד כמה מתוקים הרול-אפס וכמה מעט פירות יש בהם. לדוגמה, טעם התות אינו מכיל תותים, והמרכיב היחיד בממתק המופק מפירות הוא מיץ אגסים מרוכז.
טרנד

בשנת 2023 חזר הממתק לכותרות לאחר שהופצו סרטוני טיקטוק ויראליים שבהם אנשים אוכלים את המוצר כשהם עוטפים בו כדור גלידה. בעקבות זאת אזל המוצר מן החנויות ומחירו התייקר עד פי 35. עקב הקושי להשיג את המוצר פורסמו סרטונים נוספים ברשת טיקטוק שמסבירים כיצד להכין חטיף הדומה לרול-אפס באופן ביתי. לישראל הוברחו 170 ק"ג של רול-אפס, אשר נתפסו בנמל התעופה בן-גוריון. בעקבות הטרנד, פרסם משרד הבריאות הישראלי אזהרת בריאות נגד צריכה של הממתק.
רכיבים

המרכיב העיקרי ברול-אפס הוא סוכר. הממתק מכיל חמישה סוגים שונים של סוכר: סוכר מתרכיז מיץ אגסים, סירופ תירס, סירופ תירס מיובש, סוכר וכמות קטנה של גלוקוז. הממתק מכילים גם כמויות קטנות של שמן זרעי כותנה שעבר הידרוגנציה חלקית, חומצת לימון, נתרן ציטראט, מונוגליצרידים אצטילטים, פקטין פירות, חומצה מאלית, חומצה אסקורבית, חומרי טעם וריח טבעיים וצבעי מאכל מלאכותיים.
רכיבים > תביעות

בשנת 2011 תבע המרכז למדע למען האינטרס הציבורי את ג'נרל מילס בטענה שהאריזה והשיווק של הרול-אפס מטעים מכיוון שהם מציגים את המוצר כחטיף מזין, בריא ומלא פירות, אף על פי שהערך התזונתי שלו זהה לזה של דובוני גומי. התביעה יושבה מחוץ לכותלי בית המשפט, כאשר ג'נרל מילס הסכימה שלא לשים תמונות של פירות על התווית של המוצר, אלא אם כן הפרי באמת קיים. הוסכם גם שהחברה תפסיק לשווק את המוצר ככזה שמכיל פרי אמיתי, או שתכלול בהצהרה את שיעור הפירות במוצר. שינויים אלו התרחשו בשנת 2014.
הערות שוליים

↑  The Little-Known History of Fruit Roll-Ups, Mental Floss, ‏2017-10-19 (באנגלית אמריקאית)
↑  The history of General Mills fruit snacks - General Mills, www.generalmills.com (באנגלית)
1 2 3 4  Kawash, Samira (2013-10-15). Candy: A Century of Panic and Pleasure. Macmillan. pp. 323–325. ISBN 9780865477568. נבדק ב-2014-11-01.
1 2  Betty Crocker™ Fruit Roll-Ups™ Fruit Snacks Reduced Sugar Crazy Colors™ (96 ct) 0.5 oz, www.generalmillscf.com (באנגלית אמריקאית)
↑  האתגר היקר: ככה תשיגו רול אפס בזול, באתר וואלה, 1 במאי 2023
↑  זו הסיבה שיש מחסור פרוט רול אפס: הממתק שהפך לקינוח גאוני שמושלם לקיץ, באתר וואלה, 24 באפריל 2023
↑  מחלות לב, לחץ דם וסוכרת: משרד הבריאות מזהיר מפני נזקי ה"רול-אפ", באתר מעריב אונליין, 3 במאי 2023
↑  Hughlett, Mike (26 בדצמבר 2012). "General Mills settles claim over Fruit Roll-Ups label". Star Tribune. {{cite news}}:  (עזרה)
שני רול-אפס בעטיפה, בטעם תות ובטעם פירות טרופיים
רהל טוולדה

| --- | --- |

 לידה:  1975 (בת 49 בערך) אסמרה, אתיופיה 
 מדינה:  אריתריאה 
 
רהל טוולדה (נולדה ב-1975) היא במאית קולנוע אריתראית.
רקע

טוולדה נולדה באסמרה, שבאריתריאה, וסיימה תואר ראשון בכימיה באוניברסיטת אסמרה. שינתה תחום עיסוק לקולנוע, לעדותה מכיוון שהיו לה בתוכה סיפורים "המוכרחים לצאת". בשנת 2003 כתבה וביימה את הסרט הראשון שלה, "סליחה" (היד'גת). עבדה במשרד התרבות האריתראי, וסייעה בארגון קורסים של קולנוענים מאמריקה ואירופה, כולל קורס בן שלושה חודשים ליצירת סרטים קצרים ב-2005.
ב-2006 כתבה וביימה את סרטה השני, "היפים" (שיקורינתאת). הסרט עוסק בדור הצעיר, עם מוסר השכל נגד בזבוז הפוטנציאל הטמון בכולנו. לדברי טוולדה, היא מיקמה את העלילה במעמד הביניים כי ביקשה להעביר מסר שהעוני אינו מגדיר את אריתריאה. "הייצוג שלנו לא צריך להיות של המעמד הנמוך. זה לא התפקיד שלנו להיות 'העניים'. אנחנו עובדים קשה. המדינה שלנו חדשה, יש לנו הרבה מגבלות ואתגרים, מכל מיני כיוונים. אנחנו עובדים לשיפור מצבנו, ואני לא רוצה שהדימוי יהיה תמיד של עוני". 
הצליחו להשתתף במספר פסטיבלים, כמו פסטיבל הסרטים אמקולה קמפלה באוגנדה. טוולדה היא בין המקימים של פסטיבל הסרטים העצמאי של אריתריאה, והקרינה שם מסרטיה.
סרטה הראשון, "סליחה", מומן על ידי משרד הבריאות של אריתריאה, ותורגם לאנגלית וערבית, וזכה משום כך להפצה בינלאומית בערוצי טלוויזיה. הסרט עוסק בזוג, בעל ואשה, ששניהם נשאי HIV. הסרט שואל את השאלה: האם ניתן לסלוח למי שמדביק אותך במחלה כזו? עד סופו, אין הצופה יודע מי מבני הזוג הדביק את השני. את הסרט "היפים" היא השלימה בתקציב של $30,000, במימון משרד התרבות. הסרט נבחר להקרנה בפסטיבל הקולנוע בקאן, וזכה להכרה בינלאומית. הסרט יצא גם לאקרנים בבתי הקולנוע באריתריאה, ואף יצא ב-DVD ונרכש על ידי אריתראים ברחבי עולם.
ב-2015 יצא סרטה "גואלאי" (ጉዕላይ ,GuElai). זהו סרט קומדיה, המספר על זוג אריתריאי צעיר. האישה, מהאריטה, רוצה עוד ילדים בנוסף לבן היחיד שלהם, אך בן זוגה, גואלאי, מציב כתנאי שהכנסת המשפחה תעלה בהתאם; בינתיים, הוא לא מצליח למצוא או להחזיק במשרה, והמתח בין השניים גובר לכדי משבר. צוות השחקנים של הסרט כולל את מיטב הקומיקאים האריתראים, ביניהם האגוס ולדגבריאל (סוזינינו), מבראטו סלמון, וסארון ברקת.
ב-2018 יצאה טוולדה בסרט קומדיה נוסף, "מוטנטה".
בנוסף לעבודתה ביצירת סרטים משלה, טוולדה תרגמה את "Casablanca" מאת מייקל קרטיס לטיגריניה (השפה הלאומית האריתראית) בשנת 2004, ועבדה בתיאטרון בעת שלקחה את צעדיה הראשונים כיוצרת, וכן עובדת כמנהלת אמנותית ובמאית דיבוב.
הערות שוליים

1 2  “We have outstandingly valuable history that inspires Eritrean artists”, Billion Temesghen, Shebait.com - Eritrea - Ministry of Information, 23 October 2015
1 2 3  Rahel Tewelde, SPLA
↑  In Eritrea, Cinema Theaters are very crowded for local films, Olivier Barlet, Africultures, 24 JUIN 2008
↑  Rahel Tewelde, Cine Pobre
↑  "GuElai" áŒ‰á‹•áˆ‹á‹­ Eritrean comedy movie produced by Director Rahel Tewelde, DEHAI-Eritrea OnLine, Apr 18 2016
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רהל טוולדה".